

**Қазақстан Республикасы Үкiметiнiң 1996 жылғы 12 наурыздағы N 299 қаулысына өзгертулер енгiзу туралы**

***Күшін жойған***

Қазақстан Республикасы Үкiметiнiң қаулысы 1996 жылғы 28 маусымдағы N 810. Күші жойылды - ҚР Үкіметінің 2005 жылғы 9 ақпандағы N 124 қаулысымен

      Сыртқы экономикалық қызметтi ырықтандыру, экспортты ынталандыру, отандық тауар өндiрушiлердi қолдау, сондай-ақ Қазақстан Республикасының, Ресей Федерациясының және Қырғызстан Республикасының арасындағы Кедендiк одақтық шеңберiнде сыртқы экономикалық қызметтi реттеудiң заң және нормативтiк базасын бiрегейлендiру мақсатында Қазақстан Республикасының Үкiметi қаулы етедi:

      1. "Әкетiлетiн тауарларға кеден бажының ставкалары туралы" Қазақстан Республикасы Үкiметiнiң 1996 жылғы 12 наурыздағы N 299 қаулысына (Қазақстан Республикасының ПҮАЖ-ы, 1996 ж., N 11, 84-бап) мынадай өзгерту енгiзiлсiн:

      бидайдың басқа түрлерiн қоспағанда (СЭҚ ТН коды 1001 90) сыртқа шығарылатын тауарларға экспорттық кеден бажы салынбасын.

      2. Осы қаулы 1996 жылдың 1 шiлдесiнен бастап күшiне енедi.

*Қазақстан Республикасының*

*Премьер-Министрi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК